NORAKSTS

|  |  |
| --- | --- |
| 27.04.2017. | Nr.5/3 |

**JELGAVAS PILSĒTAS DOMES APBALVOJUMU PIEŠĶIRŠANA**

(ziņo I.Škutāne)

**Atklāti balsojot: PAR – 12** (A.Rāviņš, R.Vectirāne, A.Rublis, J.Strods, V.Ļevčenoks, M.Buškevics, I.Jakovels, S.Šalājevs, V.Grigorjevs, A.Garančs, D.Olte, R.Šlegelmilhs), **PRET-** nav, **ATTURAS** – nav,

Saskaņā ar likuma „Par pašvaldībām” 12.pantu, Jelgavas pilsētas domes Apbalvojumu nolikumu (apstiprināts ar Jelgavas pilsētas domes 2011.gada 24.februāra lēmumu Nr.2/14 „Jelgavas pilsētas domes Apbalvojumu nolikuma un Jelgavas pilsētas domes Apbalvojumu piešķiršanas komisijas nolikuma apstiprināšana”) un Jelgavas pilsētas domes Apbalvojumu piešķiršanas komisijas 2017.gada 18.aprīļa lēmumu,

**JELGAVAS PILSĒTAS DOME NOLEMJ:**

1. Piešķirt Jelgavas pilsētas domes apbalvojumu „Goda zīme”:
	1. Vijai Zelmenei, latviešu valodas un kultūras vēstures pedagoģei, režisorei – par nopelniem un mūža ieguldījumu jaunatnes kultūrizglītībā un sabiedriskajā darbā Jelgavā;
	2. Ērikai Zommerei, bijušajai Jelgavas 2.bērnudārza vadītājai, Jelgavas Sākumskolas direktorei un Latvijas Republikas Saeimas deputātei – par ieguldījumu un nesavtīgu darbu Jelgavas pilsētas izglītības sistēmā;
	3. Skaidrītei Ādamsonei, SIA “Jelgavas pilsētas slimnīca” iekšķīgo slimību nodaļas ārstei internistei – par mūža ieguldījumu Jelgavas pilsētas iedzīvotāju veselības aprūpē.
2. Piešķirt Jelgavas pilsētas domes apbalvojumu „Goda raksts”:

2.1. Agitai Jirgenai, majorei, Valsts policijas Zemgales reģiona pārvaldes Kriminālpolcijas biroja Sevišķi smagu un sērijveida noziegumu apkarošanas nodaļas vecākajai inspektorei – par godprātīgu dienesta pienākumu pildīšanu un ieguldījumu Jelgavas iedzīvotāju drošībai;

2.2. Ainai Lučinai, Jelgavas Valsts ģimnāzijas medmāsai – par augstu profesionālo meistarību un ieguldījumu Jelgavas skolēnu veselības aizsardzībā, veselīga dzīvesveida veicināšanā un izglītošanā;

2.3. Ivaram Klaperam, Tautas gleznošanas studijas vadītājam, gleznotājam – par augstu profesionālo meistarību un ieguldījumu sabiedrības mākslas izpratnes un māksliniecisko prasmju veidošanā, pilsētas kultūras dzīves bagātināšanā;

2.4. Natālijai Dimantei, VSIA “Slimnīca “Ģintermuiža”” stacionāra nodaļas vadītājai – par ieguldījumu Jelgavas pilsētas iedzīvotāju garīgās veselības aprūpē;

2.5. Artai Nordmanei, SIA "NP Jelgavas Biznesa Parks" un SIA "Nordic Industrial Park" vadītājai, valdes loceklei – par ieguldījumu uzņēmējdarbības attīstībā, jaunu darba vietu radīšanu un atbalstu sabiedriskajām aktivitātēm Jelgavā.

1. Noteikt naudas balvu apbalvojumiem:
	1. apbalvojumam „Goda zīme” – 500,00 *euro* pēc nodokļu nomaksas;
	2. apbalvojumam „Goda raksts” – 300,00 *euro* pēc nodokļu nomaksas.
2. Jelgavas pilsētas pašvaldības iestādei „Pašvaldības iestāžu centralizētā grāmatvedība” naudas balvu pasniegšanai izmaksāt no Jelgavas pilsētas domes administrācijas budžeta līdzekļiem 3554,37 *euro*.
3. Apbalvojumus pasniegt Jelgavas pilsētas svētkiem veltītajā svinīgajā pieņemšanā 2017.gada 25.maijā.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas lietvede – arhīviste kancelejā Ž.Memena

2017.gada 27.aprīlī